ŉ Polisiewoordvoerder, brig. Hangwani Mulaudzi, sê die 32-jarige pa van twee is Vrydag naby Modimolle in hegtenis geneem nadat hy deur DNS-toetse aan vier verkragtingsake verbind is. Mulaudzi sê die man het Vrydag vlugtig in die hof verskyn maar is nie gevra om te pleit nie. Hy sê die man kan glo aan nagenoeg 100 sake verbind word. Hy word sedert Oktober ondersoek nadat hy in hegtenis geneem is vir die verkragting van ŉ 17-jarige meisie. Die saak is teruggetrek weens ŉ gebrek aan bewyse maar DNS-resultate het die man verbind aan vier ander sake. Mulaudzi sê die ‘reeksverkragter’ sou vroue volg wanneer hulle terugkeer van die werk. Hy sou hulle dan glo gryp, verkrag en hulle selfone en beursies steel. Die man sal volgende Maandag in die Modimolle landdroshof verskyn.
Die verdagtes in die sogenaamde “Modimolle-monster”-saak sal Vrydag poog om die hof te oorreed om hulle voor die aanvang van die hofsaak vry te laat, berig EWN.
“Ons bevestig dat die verdedigingspan ŉ aansoek gebring het vir aansoek om verlof tot appèl teen die besluit dat die saak na die hoogste hof van appèl verwys is,” het Anneliese Burgess, woordvoerder van die familie, in ŉ verklaring gesê. “Ons sal aanvoer dat feite en nie die reg nie, ter sprake is.”